b'\n_START_ARTICLE_\nSlaget ved Boyac\xc3\xa1\n_START_SECTION_\nSlaget\n_START_PARAGRAPH_\nEtter \xc3\xa5 ha sikret en smal seier i slaget ved Pantano de Vargas dro begge h\xc3\xa6rene mot Bogot\xc3\xa1, som bare var lettere forsvart, den 7. august 1819. Hvis patriotene kunne ta hovedstaden ville det effektivt stoppe fremmarjen til den spanske h\xc3\xa6ren og gi dem det strategiske initiativet. Klokka 6.00 dro de spanske styrkene fra Motavia mot Casa de Teja, en distanse p\xc3\xa5 bare 25 km. Spanjolene var fremme etter sju og en halv time. Klokka 10.00 dro general Santander fra Tunja mot Casa de Piedra og veien til Bogot\xc3\xa1, en distanse p\xc3\xa5 16 km, og kom fram etter fire timer._NEWLINE_Den spanske h\xc3\xa6ren delte seg i to, fortroppen kom til Casa de Teja klokka 13.30, mens baktroppen stoppen en og en halv kilometer unna for \xc3\xa5 hvile. Kort tid f\xc3\xb8r 14.00 s\xc3\xa5 kaptein Andr\xc3\xa9s Ibarra og styrkene hans Casa de Teja og fortroppen av spanjolenes h\xc3\xa6r. Spanjolene s\xc3\xa5 ham \xc3\xb2g, og oberst Sebasti\xc3\xa1n D\xc3\xadaz, fortroppens kommandant, beordret et angrep p\xc3\xa5 hva han trodde var en liten observasjonsstyrke. De dro tilbake, og general Santander beordret l\xc3\xb8ytnantoberst Paris til \xc3\xa5 angripe spanjolenes styrker._NEWLINE_Den spanske fortroppen krysset Teatinos-elva p\xc3\xa5 en strategisk plassert bro og inntok angrepsposisjoner der. I mellomtiden hadde hele patrioth\xc3\xa6ren under Santander n\xc3\xa5dd Casa de Piedra. Den spanske baktroppen l\xc3\xa5 fortsatt noen meter bak, s\xc3\xa5 general Anazo\xc3\xa1tegui beordret at veien mellom spanjolenes fortropp og baktropp skulle blokkeres. Den da tallmessig underlegne baktroppen trakk seg tilbake til en liten \xc3\xa5s n\xc3\xa6r Casa de Piedra._NEWLINE_Sim\xc3\xb3n Bol\xc3\xadvars styrker kom fra Papia etter slaget ved Pantano de Vargas, Vargas-myrene. Han beordret et flankeangrep mot den spanske baktroppen. Barcelona- og Bravos de Pa\xc3\xa9z-bataljonene skulle angripe fra den h\xc3\xb8yre siden mens britene, Britanica-legionen, og riflelegionen skulle angripe fra venstre. Fienden inntok slagposisjon, med tre kanoner i midten omringet av den 12. og 22. kongelige bataljon og kavalerienheter ytterst. Den tallmessig underlegene spanske baktroppen begynte \xc3\xa5 trekke seg tilbake, men uten \xc3\xa5 ha noe klart m\xc3\xa5l, s\xc3\xa5 Bol\xc3\xadvar beordret lanseenheter til \xc3\xa5 angripe midten av rojalistenes infanteriposisjon, mens en full kavaleriskvadron kom seg unna p\xc3\xa5 veien mot Samaca. Barreiro fors\xc3\xb8kte \xc3\xa5 bryte patriotenes blokade og gjenforene seg med den spanske fortroppen, men han m\xc3\xa5tte overgi seg og styrkene sine p\xc3\xa5 grunn av tung artilleriild._NEWLINE_I mellomtiden, omtrent en og en halv kilometer bak Casa de Piedra, krysset patriotfortroppen elva til fots, og n\xc3\xa6rmet seg den bakre delen av rojalistenes fortropp. De de n\xc3\xa5dde fram, angrep fortroppene hverandre og begynte \xc3\xa5 kjempe, mens baktroppen fors\xc3\xb8kte \xc3\xa5 krysse elva ved bruk av bajonetter. Spanjolene flykte og etterlot lederen sin, oberst Juan Taira, p\xc3\xa5 broa. Slaget var over kort tid etter 16.00, da samlingen av fiendtlige gisler startet._NEWLINE_Nesten 1600 tropper og flere spanske kommandanter, inkludert Barreiro, ble fanget n\xc3\xa6r slutten av slaget. Nueva Granadas frihet var sikret ved denne seieren, som la veien til Bogot\xc3\xa1 og ogs\xc3\xa5 byen selv praktisk talt uten forsvar, siden de overlevende n\xc3\xa5 pr\xc3\xb8vde \xc3\xa5 komme seg andre steder. Etter slaget ble Francisco de Paula Santander og Jos\xc3\xa9 Antonio Anzo\xc3\xa1tegui forfremmet til divisjonsgeneraler. Etter Santanders ordre ble oberst Jos\xc3\xa9 Mar\xc3\xada Barreiro Manjon og 38 andre henrettet i Bogot\xc3\xa1 11. oktober 1819._NEWLINE_Broen som er nevnt over, El Puente de Boyac\xc3\xa1, Boyac\xc3\xa1-bora, er ikke lenger i bruk, men har blitt bevart som et symbol p\xc3\xa5 S\xc3\xb8r-Amerikas selvstendighet.'